text: [{"text_idx": "#000001", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulavwuntauzya kufumbwa nkokakonzya kujanwa."}, {"text_idx": "#000002", "text": "Cakubikkila maanu ali Johane 12:41"}, {"text_idx": "#000003", "text": "\u201cMumwaka bwa lufu lwa Mwami Uzziah Ime ndakabona Mwami kakkede cuuno cilaatala cisumpukide akulampa kapati kuya mujulu; aabo bakali kumutobela musyule bakazuzya cikotamino. Atala lyakwe kwakaimvwi bangele ba selafimu bagatela, omwe omwe kalaa mababa aali cisambomwe: obile kaali aakulivwumbya busyu bwakwe, obile aakuvwumbya matende aakwe alimwi obile kaali aakuulusya; alimwi bakali koompolwedana majwi aaya awumwi kuli umwi: \u2018Ulisetekene, Ulisetekene Yahuwah. Bulemu Bwakwe bulizwide munyika yoonse.\u2019 Zitanda zyamilyango zyakazungaana nkaambo kamajwi aabo, alyalo Tempele lyakazula busi. Mpoonya Ime ndakati: \u2018Maawe mebo! Ime ndasweeka, nkaambo Ime ndemuntu wamulomo uusofweede alimwi neenkala akataa bantu bamilomo iisofweede, alimwi meso aangu amubona Mwami, Yahuwah.\u2019 Mpoonya umwi waba selafimu wakaulukila kuli ndime, kajisi masizi aayaka mulilo mujanza lyakwe ngaakabweza kuzwa kucipaililo azijatizyo zyobile. Lino aceeco wakandiguma amulomo wangu akundaambila kuti: \u2018Langa, eeci cakuguma amilomo yako, mulandu wako wagwisyigwa alimwi cibi cako calekelelwa.\u2019 Ime mpoonya ndakamvwa jwi lya Mwami kaliti: \u2018Nguni ngwentiitume? Nguni uuyakuunka mucibaka cesu?\u2019 Mbube Ime ndakati, \u2018Ndime aano, kondituma.\u2019 Walo wakati: \u2018Koya, alimwi kabaambile bantu aaba kuti, \u201cKuswiilila mulaswiilila, pele tamumvwisyi! Mulalanga akulanga, pele tamuboni!\u201d Bayumye myoyo bantu aaba; basinke matwi aabo, basinke meso aabo, nkaambo inga kabayoobelesya meso aabo kuti babone, akubelesya matwi aabo kuti bamvwe, akubelesya myoyo yabo kuti bamvwisyisye, akucinca myeendelo yabo akuponyegwa\u2019\u201d (Izaya. 6:1-10)."}, {"text_idx": "#000004", "text": "\u201cIzaya wakaamba boobu nkaambo wakabona bulemu bwakwe, alimwi majwi aakwe akali kwaambilizya Yahushua\u201d (Johane 12:41, New Jerusalem Bible)."}, {"text_idx": "#000005", "text": "Hena Izaya, mushinshimi mupati akataa balembi baci Hebulayo wiinda bunkutwe, wakamubona Yahushua mubuumi bwakwe mbuli mbotubala muli Johane 12:41 mu Bbaibbele lya New Jerusalem Bible na? Cakali cintu cakazyibidwe mu Cikombelo citaanzi kuti zilengaano (kulibonyabonya kwa Yahuwah) mu Bbaibbele lyaci Hebulayo, zyakali zilengaano zya Bunakristu, nkokuti, kulibonya kwa Muntu wabili mumutwe wa Baleza Botatwe, Yahushua Kristu. Naaba mazubaano, ikuti umwi muntu wabuzya Banakristu banjaanji mubuzyo ooyu, bwiinguzi bwakusinizya inga bwaba bwakuti inzya we. Ngooyu mukonzyanyo, kweendelanya a nkatekisima iikwabilwa muluwo iilaa mutwe wakuti \u201cI Believe: A Short Exposition of Orthodox Doctrine\u201d, mucibalo cakuti \u201cYahuwah Taata,\u201d basicikolo ba nketekisima bayiisyigwa kwaamba zitobela:"}, {"text_idx": "#000007", "text": "Nokuba boobo kwakali kuzuminana akataa bamatata bacikombelo kujatikizya Johane 12:41. Mumalembe aakwaambilizya kwabo, Augustine a Chrysostom bakazwangana. Augustine wakalemba makani aa kampango aaka: \u201cWalo wakalitondezya lwakwe, aboobo, kataninga akusanduka, mumeso aabantu, kufumbwa mbucakali kumukkomanisya, muciwa cabulengwa leza ncaakalaigwa kuba, pele kutali mbwabede bwini Walo\u201d (Tractates on John). Mukwiimpanya, Chrysostom, muli ncaakalemba ca kampango aaka, wakaambilizya kuti: \u201cMbwaani [bulemu mbwaakabona Izaya]? Mbwaa Taata.\u201d"}, {"text_idx": "#000008", "text": "\u201cMbwaani [bulemu mbwaakabona Izaya]? Mbwa Taata."}, {"text_idx": "#000009", "text": "Ino aboobo, ninzi cintu ciluleme ncotweelede kutobela? Mbubuti aaka kaambo mbokeelede kukosozyegwa? Ikuti nitwali kunga twasala kweendelanya aabunji bwabantu, cilisalede kuti busanduluzi buna Augustine inga bwazwidilila. Kuli bbunga lya baambilizi, kutabikkilizya bamatata bacikombelo, aabo banga banjila mulimo wakugwasyilila muzeezo ooyu. Ngooyu mukonzyanyo, Matthew Henry mucaambilizyo cakwe ca Izaya 6:1, ubelesya Johane 12:41 kutondezya kuti tujisi \u201cbumboni butakazyigwi butondezya Buleza bwa Yahushua.\u201d Adam Clarke, kaambilizya makani aa Johane 12:41, wakalemba kuti:"}, {"text_idx": "#000010", "text": "\u201cKampango 41. Eelyo walo naakabona bulemu bwakwe. Izaya 6:1: \u2018Ime ndakamubona Yahuwah,\u2019 mbwaakaamba mushinshimi, \u2018kakkede acuuno, cisumpukide akunyamunwa, alimwi aabo bakali kumutobela musyule bakazuzya tempele. Atala lya cuuno kwakaimvwi selafimu; alimwi limwi lyakoongolweda limwi, . akwaamba kuti, Ulisetekene, Ulisetekene, Ulisetekene, Yahuwah, Yahuwah wamakamu; nyika yoonse iyoozula bulemu bwakwe!\u2019 Kulangikaanga cilisalede kuzwa mukampango aaka kuti bulemu oobo mushinshimi mbwaakabona bwakali bulemu bwa Yahuwah: Johane, aboobo, aawa waamba kuti bwakali bulemu bwa Yahushua, kutondezya kuti wakali kulanganya Yahushua kubaanga ngo Yahuwah.\u201d"}, {"text_idx": "#000012", "text": "\u201cEezi zintu Izaya wakamubona eelyo walo naakabona bulemu bwa Yahuwah akwaamba zintu zijatikizya Nguwe.\u201d"}, {"text_idx": "#000013", "text": "Kutabilila mizeezo ya Johane 12:41, kuli \u201cbumboni butakonzyi kukazyigwa,\u201d \u201cbumboni busalala alimwi buyumu nta\u201d alimwi \u201cbumboni bukosozya makani\u201d bwa kupona kataninga zyalwa a Buleza bwa Yahushua buli mu 1 Bakolinto 10:9 a Juda 5 mu Bbaibbele lya Vulgate alya Douay-Rheims-Challoner. Kweendelanya amisyobo ya malembe aavwuzya kubelesyegwa kwa ciindi cilamfu, Yahushua wakaliko akataa bana Isilayeli nibakazwa mu Ejipita anibaali kwiingaila munkanda kwa myaka makumi one: \u201cAlimwi mutasunkie Kristu mbuli bamwi mbubaamusunka aboobo zyakabaluma nzoka bakafwa\u201d (1 Bakolinto. 10:9; Langa amu New American Bible amu New Revised Standard Version)Judeme njanda kumwiibalusya akuti \u2014 nokuba kuti inywe mwakaiya zyoonse kwaciindi comwe lyoonse \u2014 ikuti Yahushua wakavwuna cisi kuzwa ku Ijipita, pele aakale wakajaya Bantu aabo bakali kukaka kusyoma muli nguwe\u201d (Juda 5). Pele Juda 5 tacilembedwe bbala lya \u201cYahushua\u201d mumalembe aali woonse aa Cizuminano Cipya. Alimwi malembe aamisyobo minji abala kuti \u201cMwami\u201d mucibaka cakuti \u201cKristu\u201d mu 1 Bakolinto 10:9 (langa, mukonzyanyo, mu New Jerusalem Bible, New American Standard Version, New International Version, Revised Standard Version, amuli lya Schonfield Original New T estament)."}, {"text_idx": "#000015", "text": "Ino mbuti muli Johane 12:41? Hena takulembedwe kuti Izaya wakamubona Yahushua? Eeco ceendelana aambwalanganya kampango aaka muntu, mbuli mbutwabona kale atala aawa. Augustine, abamwi banjaanji musyule anaakainda, aawa babwene bumboni bwakuti Johane wakabona Yahushua, Mwana kapona kumwi kataninga zyalwa. Chrysostom, ooyo wakali mubupaizi bwansiku, awalo lino uluulwa aanga ngumwi akataa bamayi bapati mu Bunakristu alimwi uulemekezyegwa, akupegwa zina lya Musaante, walo wakatobela nzila yiimpene."}, {"text_idx": "#000016", "text": "Twiimina kulubazu lwa Chrysostom. Kuti Juda 5 a 1 Bakolinto 10:9 kabali bakanyongana kusandululwa mubweende bwa misela, eeco citupa kulibikka ceeco cilembedwe muli Johane 12:41. Ncobeni, cakali kubala bwiimpene eeco cilembedwe muli Johane 12:41 mu Codex D (Codex Bezae Cantabrigiensis), aayo malembe aamusela wa cisambomwe aalaa cikkelo kapati: \u201cEezi zintu Izaya wakazyaamba eelyo naakabona bulemu bwa Leza Wakwe akwaamba zintu zijatikizya Nguwe.\u201d Aamwi malembe manjaanji apa bumboni kuti caalembedwe kuti: \u201cEezi zintu Izaya wakazibona eelyo naakabona bulemu bwa Yahuwah akwaamba zintu zijatikizya Nguwe.\u201d"}, {"text_idx": "#000017", "text": "IBbaibbele lya New Jerusalem Bible, lyaambwa kale kumatalikilo aamubandi ooyu, libala kuti: \u201cIzaya wakaamba cintu eeci nkaambo wakabona bulemu bwakwe, alimwi majwi aakwe akali kujatikizya Yahushua.\u201d Pele oobu tabuli busanduluzi bugeme mulaka wa ci Giliki pe, alimwi zina lya \u201cYahushua\u201d mukeengwe kacaalizya lyakasyonkelelwa aa musanduluzi wa Katolika. Muci Giliki kuli buyo bbala lyakuti, autou (=nguwe), eelyo lijanwa mumalembe mataanzi aaci Giliki. Aawa kwiimpana bbala lyaambwa nguwe, kulibonya ziindi zyobile mukampango kaci Giliki aaka, kulikonzyene akwiimpana bbala lyakucita cintu lyakuti outos muli 1 Johane 5:20b: \u201cOoyu [outos] ngo Leza wamasimpe abuumi buteeli.\u201d Mumasena obile aaya, Banakristu banjaanji bakali guunkula akusala busanduluzi bwa basyoma Baleza Botatwe, kakuli busanduluzi bumbi bulakonzya kweelana kuba, kabuteeleleka, alimwi akweelela."}, {"text_idx": "#000018", "text": "Cimwi cilembedwe muli Johane 12:41 mu New American Bible cibala kuti: \u201cIzaya naakabona bulemu bwa Yahuwah acuuno cabulemu mu tempele lyakujulu, pele muli Johane ooyo uutobela kwaambwa Kumbelaa bbala lya bwa ngu Yahushua.\u201d Taciluleme pe eeci. Ibbala litobela lya \u201cbwa\u201d muli Johane 12:41 ndya yooyo uutegwa \u201cme\u201d mukampango kasolwede, mumalembe aategwa Septuagint aansiku, oomo Izaya 6:10, mwaamba kujatikizya Yahuwah: \u201cWalo wakabayizya meso aabo akuyumya moyo wabo, akubelesya kubelesya meso aabo kuti babone, kubelesya moyo wabo kuti bamvwisyisye, kuzyila myeendelo yabo akuponyesyehwa kuli ndime\u201d (Johane 12:40). Ibbala lyaamb muntu lyabili lisolweda lya \u201cbwa\u201d ndyakuti \u201cwalo,\u201d eelyo lilibonya ziindi zyobile mukampango aaka kalyaamba Yahuwah."}, {"text_idx": "#000020", "text": "Aa ono, inga Yahushua naakaliko buti kataninga talika kupona?"}, {"text_idx": "#000022", "text": "Aa ono, inga Yahushua naakaliko buti kataninga talika kupona? Johane waamba kuti aayo majwi aamba \u201cnguwe,\u201d aboobo ooyo waambwa inga kanooli Yahuwah (munsaa bbala eelyo, mbuli Chrysostom mbwaakayeeyela) nokuba Yahushua (kulaale abbala eelyo [Johane 12:36b], mbuli Augustine abamwi banjaanji mbubakayeyeela), pele muli Izaya 6 aayo mabala agumikizya Isilayeli."}, {"text_idx": "#000024", "text": "Twakagwisya mucibalo citaanzi mazina aabakomba mituni ngobayita Taata a Mwana, akubikka mucibaka cangawo mazina mataanzi ngubaapedwe. Kuyungizya waawo twakajokolosya mutumpango ntotulembulude akubikka mazina as Taata a Mwana, mbuli mbwaakalembedwe kutaanguna abalembi bamu Bbaibbele bakayoyelwa moza. Nkamu ya-WLC"}]